CELEX: 62016CN0534
Language: et
Date: 2016-10-20 00:00:00
Title: Kohtuasi C-534/16: Eelotsusetaotlus, mille on esitanud Najvyšší súd Slovenskej republiky (Slovakkia) 20. oktoobril 2016 – Finančné riaditeľstvo Slovenskej republiky versus BB construct s.r.o.

23.1.2017   
            
            
               ET
            
            
               Euroopa Liidu Teataja
            
            
               C 22/6
            
         Eelotsusetaotlus, mille on esitanud Najvyšší súd Slovenskej republiky (Slovakkia) 20. oktoobril 2016 – Finančné riaditeľstvo Slovenskej republiky versus BB construct s.r.o.
   (Kohtuasi C-534/16)
   (2017/C 022/09)
   Kohtumenetluse keel: slovaki
   
      Eelotsusetaotluse esitanud kohus
   
   Najvyšší súd Slovenskej republiky
   
      Põhikohtuasja pooled
   
   
      Apellant: Finančné riaditeľstvo Slovenskej republiky
   
      Vastustaja: BB construct s.r.o.
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artikli 273 eesmärgiga, st pettustevastase võitlusega käibemaksu valdkonnas, on kooskõlas siseriiklik haldusmenetlus, milles asjaolu, et juriidilise isiku praegune juhataja oli teise tasumata maksuvõlaga juriidilise isiku juhataja, leitakse olevat siseriiklike õigusnormide kohaselt põhjus määrata 500 000 euro suurune maksutagatis?
            
         
               2.
            
            
               Kas võib asuda seisukohale, et niisugune kuni 500 000 euro suurune maksutagatis, nagu põhikohtuasjas määrati, kujutab endast artiklis 16 ette nähtud ettevõtlusvabaduse piiramist ja põhjustab kaudselt maksukohustuslase pankroti väljakuulutamise, on diskrimineeriv artikli 21 lõike 1 tähenduses ning sellega rikutakse käibemaksu kogumise valdkonnas põhimõtet ne bis in idem ja tagasiulatuva jõu keelu põhimõtet, mis on sätestatud Euroopa Liidu põhiõiguste harta artikli 49 lõigetes 1 ja 3?
            
         
      (1)  ELT 2006, L 347, lk 1.